Formandens beretning til tennis, bordtennis og pickleball`s generalforsamling onsdag den 9. oktober kl. 19.

Årets sæson i tennis startede traditionen tro med standerhejsning.   
Standerhejsningen foregik søndag den 28. april fra kl. 10 – 12. Hele afdelingen var inviteret. Der var 4 fra bordtennis og en fra pickleball. Dejlig at der også kom nogen fra de to andre idrætsgrene. Vi var 11 i alt.

Vi startede med fælles morgenbord. Fik spillet efterfølgende og talte om, at det var sidste år med rødt grus.

Vi havde planlagt, at der skulle være træning med juniorerne. Der stod en lille gruppe børn og var klar. Gruppen havde været med de to foregående år og var ivrige efter at komme i gang. Desværre skete der det, at træneren (Bo) gik ud af idrætsforeningen lige før træningen skulle gå i gang. Det lykkedes ikke med så kort varsel, at skaffe en anden.

Vibeke og jeg har stået for drop inn, hver torsdag med start 2. maj, frem til renoveringen. Der kom ikke så mange.  
Der har ikke været så mange medlemmer i år. Jeg har indtryk af at folk har holdt sig tilbage, idet de vidste at en del af året ville banerne ikke være brugbare.  
Jeg fik bl.a. en henvendelse fra 8 tidligere medlemmer, om de kunne få reduktion i prisen. Jeg sagde nej, idet det er så billigt i forvejen. I stedet blev vi enige om, at oprette en mulighed for gæstespil til 50 kr. pr. gang.

Alsønderup skole har haft to klasser i et forløb på banerne, hvoraf jeg hjalp det ene hold i gang. Tilbagemeldingen har været positiv.

* Selve renoveringen af banerne gik i gang samtidig med skolens sommerferie i uge 27. Hele forløbet strakte sig over 6 uger.   
  Arbejderne på pladsen sagde det var det bedste tidspunkt på året at lægge kunstgræs. Forløbet er gået rigtig godt både med samarbejde med kommunen og med firmaet der har udført arbejdet.

Der er ikke kommet uforudsete udgifter. Derfor blev der råd til lidt ekstra:

Flisebelægning hele vejen rundt.   
Nye vandhaner.   
En trappe fra græsarealet.   
To kost og to skrabere.   
Jeg regner også med der kommer to nye bænke udenfor døren   
Og en ny trappe ned mod skolen.

Jeg har kun gode ting at sige. Benny har dokumenteret det hele med flotte fotos.

Op til indvielsen satte jeg en invitation på facebook, skrev til avisen og selvfølgelig også ud til alle medlemmerne. Annette Rivea og Søren Lærke blev inviteret særskilt.

Søndag den 8. september kl. 14 var vi så klar til den festlige dag. Tine og Christian havde sørget for nye bannere til flagstængerne, vejret var perfekt.   
Der kom et sted mellem 40 og 50 mennesker. Vi startede med bobler og tale fra formanden. Gik ned til banerne, hvor Annette og Søren klippede hver sin snor over til hver sin tennisbane. Der var mange ude og prøve at spille. Mens nogen spillede drak andre kaffe og spiste kage. Vi sluttede med grille pølser.

I dagen anledning havde vi sat prisen ned for medlemskab frem til 1. april 2025.

Juniorer: 100 kr.  
Seniorer: 200 kr.  
Familier: 500 kr.  
Gæst: 50 kr.

I skrivende stund er vi 24 medlemmer, der er kommet 3 nye siden indvielsen. Sidste år var vi ca. 50.

Os der har spille på de nye baner er vældig godt tilfredse.

Jeg har fået kontakt til formanden fra Græsted tennisklub. De er interesseret i, at vi går på hold med dem for at være med i en turnering. Deres bestyrelse kommer og prøver vores baner en dag.

BORDTENNIS:  
Er blevet en suses.  
Årets sæson er lige begyndt her 1. oktober.   
Der er 17 medlemmer – sidste år 15.  
Der er 3 faste hold i løbet af ugen plus ”det løse”.  
Den turnering der blev sat i gang sidste år, mangler at få det sidste afgjort, måske når de det i år.

PICKLEBALL:  
Sidste år startede vi med pickleball i Kulsviregården. I starten kom der rigtig mange. Der var 12 betalende medlemmer. I løbet af vinteren kom der færre og færre. Til sidst var vi ca. 6.  
Sammen med de andre i idrætsforeningen, besluttede vi, at give det et skud mere. Sæsonen startede 1. oktober i skrivende stund er vi 3 medlemmer, hvoraf der er en, som ikke er i bestyrelsen. I går som var 2. spillegang kom der 3 nye der ville prøve at være med.

For tiden er der problemer med hjemmesiden. Siden melder ADVARSEL. Jeg kan ikke komme ind på den og få rettet al det på skrift der ikke er aktuel mere. Peter Windom arbejder på sagen.

Formand.  
Margit Hjorth Enevoldsen